Nafarroako Parlamentuko Mahaiak, 2018ko apirilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Doménech Linde andreak aurkeztutako galdera, adingabeentzako laguntza-kontratuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko apirilaren 9an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, Eskubide Sozialetako lehendakariordeak idatziz erantzun ditzan:

– Zertan da Xilemako adingabeentzako laguntza-kontratuaren berritzea?

– Berritu al da jada Nuevo Futuroko adingabeentzako laguntza-kontratua?

– Bi entitate horiei dagokienez (Xilema eta Nuevo Futuro), adierazi ea kontraturik sinatu den ala sinatuko den, eta, baiezkoan, zer baldintzatan.

– Ituna eginen baldin bada, baldintzen xehetasunak.

– Lizitazioen atarian baldin badaude, lizitazio bakoitzaren datak. Lizitatzeke baldin badago, zergatik ez den lizitatu.

Iruñean, 2018ko martxoaren 27an

Foru parlamentaria: Mónica Doménech Linde